

**Projektas**

**PANEVĖŽIO RAJONO SAVIVALDYBĖS TARYBA**

**SPRENDIMAS**

**DĖL NUOMOS SUTARTIES ATNAUJINIMO**

2016 m. gruodžio 22 d. Nr. T-

Panevėžys

Vadovaudamasi Lietuvos Respublikos civilinio kodekso 6.482 straipsniu, Lietuvos Respublikos vietos savivaldos įstatymo 16 straipsnio 2 dalies 26 punktu ir 48 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalimi, Savivaldybės ilgalaikio materialiojo turto nuomos tvarkos aprašu, patvirtintu Panevėžio rajono savivaldybės tarybos 2015 m. birželio 11 d. sprendimu Nr. T-114 „Dėl Savivaldybės ilgalaikio materialiojo turto nuomos tvarkos aprašo patvirtinimo“, bei atsižvelgdama į uždarosios akcinės bendrovės „STOTIES VAISTINĖ“ 2016-12-14 prašymą, Savivaldybės taryba n u s p r e n d ž i a:

1. Leisti Panevėžio rajono savivaldybės administracijai 5 metų laikotarpiui, pasibaigus sutarties galiojimo terminui, atnaujinti su uždarąja akcine bendrove „STOTIES VAISTINĖ“ 2012 m. sausio 11 d. nuomos sutartį Nr. S2-2 dėl 30,68 kv. metro patalpų (unikalus pastato Nr. 6698-3011-9019), esančių Gegužinės g. 28, Paįstrio k., Panevėžio r. sav., nustatant 15,99 Eur nuompinigių dydį per mėn.

2. Įgalioti Savivaldybės administracijos direktorių pasirašyti, pakeisti, nutraukti šio sprendimo 1 punkte nurodytą turto nuomos sutartį.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

**PANEVĖŽIO RAJONO SAVIVALDYBĖS ADMINISTRACIJOS**

**EKONOMIKOS IR TURTO VALDYMO SKYRIUS**

Panevėžio rajono savivaldybės tarybai

# AIŠKINAMASIS RAŠTAS DĖL SPRENDIMO „DĖL NUOMOS SUTARties ATNAUJINIMO“ PROJEKTO

2016 m. gruodžio 14 d.

Panevėžys

**Projekto rengimą paskatinusios priežastys.**

Uždarosios akcinės bendrovės „STOTIES VAISTINĖ“ 2016-12-14 prašymas.

**Projekto rengimo esmė ir tikslai.**

Panevėžio rajono savivaldybės tarybos 2015 m. birželio 11 d. sprendimu Nr. T-114 patvirtintame Savivaldybės ilgalaikio materialiojo turto nuomos tvarkos apraše numatyta, kad sprendimus dėl savivaldybės materialiojo turto nuomos viešo konkurso būdu, materialiojo turto nuomos sutarties atnaujinimo priima Savivaldybės taryba.

**Kokių pozityvių rezultatų laukiama.**

Bus gaunami nuompinigiai.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**Kokius galiojančius teisės aktus būtina pakeisti ar panaikinti, priėmus teikiamą projektą.**

Nereikia.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti.**

Sprendimo įgyvendinimui savivaldybės lėšos nereikalingos.

Vyr. specialistė Jadvyga Balčienė